Grusomme meg

Grusomme meg (originaltittel: Despicable Me) er en amerikansk animasjonsfilm fra 2010. Filmen er regissert av Pierre Coffin og Chris Renaud. Steve Carell, Jason Segel, Russell Brand, Julie Andrews, Will Arnett, Kristen Wiig, og Miranda Cosgrove gir stemmer til originalversjonen, mens Alex Rosén, Espen Beranek Holm, Adriane Louise Rødfjell, Selma Isaksen, Helene Myklebust Asbjørnsen, Per Chr. Ellefsen, Lena Meieran, Elsa Lystad og Ivar Nørve er med på å gi stemmer til den norske versjonen.

Filmen er produsert av Universal Studios sammen med Illumination Entertainment, og filmen ble til i det franske studioet Mac Gruff i Paris. En oppfølger, Grusomme meg 2, kom ut i 2013. Den tredje filmen i serien, Grusomme meg 3, ble publisert i 2017.

 Handling 
Gru er en bitter og middelmådig småkriminell, som tenker altfor høyt om seg selv. En dag blir han utmanøvrert av en ukjent fiende, som stjeler Kheopspyramiden i Giza. Så Gru bestemmer seg for å sette seg selv på kartet, ved å gjennomføre det aller største kuppet noensinne - nemlig å stjele månen. Han adopterer derfor tre jenter, som inngår i planen for å spionere på fienden Vector.

Men når Gru faktisk gradvis begynner å bry seg om barna, står hele planen i fare, siden disse to tingene ikke lar seg kombinere. Hva skal han velge - barna eller den geniale planen?

 Rolleliste 
 Rolle  Original stemmegiver  Norsk stemmegiver Gru  Steve Carell  Alex Rosén Vector  Jason Segel  Espen Beranek Holm Dr. Nefario  Russell Brand  Per Christian Ellefsen Margo  Miranda Cosgrove  Adriane Louise Rødfjell Edith  Dana Gaier  Selma Isaksen Agnes  Elsie Kate Fisher  Helene Myklebust Asbjørnsen Grus mor  Julie Andrews  Elsa Lystad Mr. Perkins  Will Arnett  Ivar Nørve Miss Hattie  Kristen Wiig  Lena Meieran Fred McDade  Danny McBride  Jon Niklas Rønning Jerry the Minion  Jemaine Clement  Turistmor  Mindy Kaling  Heidi Gjermundsen Broch Carnival Barker/turistfar  Jack McBrayer  Øivind Johannessen Diverse minioner  Pierre Coffin  Dave the minion  Chris Renaud  Talkshowvert  Ken Jeong 

Referanser

 Eksterne lenker 



Kategori:Animasjonsfilmer fra USA
Kategori:Filmer fra 2010
Kategori:Engelskspråklige filmer